**Hvem bruker Salaby?**

**Analyse av Salabys brukerbase**

Merk: Dette dokumentet er fryst for innlevering av første sprint, men utvides etter hvert som ny informasjon fra Gyldendal tilgjengeliggjøres.



1. [Salaby-siden](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.rousa4hkn651)

* [Brukeradgang](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.1hcmjjyi9q2z)

1. [Brukergruppene - introduksjon](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.z608lq500tgq)

* [Barn](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.xihmms847tmu)
* [Undervisningsansvarlige](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.no3fsbnxon37)
* [Foresatte](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.wq3fyml9r79d)

1. [Brukergruppene - vurderinger om behov](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.4jifm4j2bgvh)

* [Barn](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.6dba7z3lzpki)
* [Undervisningsansvarlige](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.u6iklpyvwa2t)
* [Foresatte](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.3gzxiyxaqm6j)

1. [Plattformer](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.kk720prvpbwa)

* [Smarttelefon / Nettbrett](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.zdb11igaw81v)
* [Nettlesere](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.ypgwc1tsc1gb)

1. [Referanseliste:](https://docs.google.com/a/student.westerdals.no/document/d/1qmCNH4MECqWjHsaebako9lif6bniqJ__0pQf4VqJS1k/edit#heading=h.6195xo8cwy51)

**Salaby-siden**

**Brukeradgang**

Slik Salaby er anordnet idag, er det lite spesialtilpasset informasjon. De tre brukergruppene, samt ikke-påloggede brukere, har alle tilgang på den samme informasjonen, som er fordelt på lærersider, kompetansemål og Salabys kundesider.

Basert på muntlig informasjon fra foresatte og elever ved Korsvoll Skole, gis det ikke egne adgangsrettigheter for lærere, elever eller foresatte. I stedet benytter en skole eller klasse en felles bruker som gir tilgang til en mengde spill, grupert etter klassetrinn. Til denne informasjonen kan bekreftes av Gyldendal, forutsetter vi at disse opplysningene er korrekte.

Det er mulighet for brukere å få tilgang til siden på andre språk enn norsk. Per dags dato finnes læringsressurser på polsk, tamil, somali og tigrinja, mens det er støtte for tamil, tyrkisk, arabisk, polsk, urdu, somali, vietnamesisk og kurdisk (Salaby.no, 2013). Tilgang på dette innholdet må bestilles.

**Brukergruppene - introduksjon**

**Barn**

Salabys læringsressurser er beregnet på barn. Salaby deler denne brukergruppen inn i tre aldersgrupper og tilbyr læringsmateriale spesielt tilpasset hver av disse.

**Barn--Aldersgrupperinger**

|  |  |
| --- | --- |
| **GRUPPE** | **OM** |
| Barnehage | Her er tilbudet tilrettelagt barn mellom 2 - 5 år |
| Grunnskole: 1 - 4 trinn | Barn i hovedsak mellom 5 - 9 år |
| Grunnskole: 5 - 7 trinn | Barn i hovedsak mellom 9 - 12 år |

Videre er siden “MFL” dedikert brukere som benytter hodemus eller bryterstyring når de bruker siden.

**Undervisningsansvarlige**

Ettersom Salaby benyttes i forbindelse med skole og barnehage, vil det være aktuelt for lærere og barnehageansatte å gi barna en innføring i bruk av ressursen, samt følge opp elevers bruk i undervisningssammenhenger. Det kan dessuten være aktuelt for lærere å gi oppgaver på Salaby enten i undervisningstiden eller som hjemmelekse.

Det eksisterende tilbudet for lærere omfatter i hovedsak egne “lærersider”, der det finnes informasjon om nye og eksisterende tilbud på Salaby. Dette inkluderer tekster som detaljerer nye og endrede læringsressurser, bruksanvisninger som gir innføring i bruk av ressursene i undervisningssammenheng og en side med øvrig informasjon om Salaby.

Basert på tall fra Utdanningsdirektoratet for 2012/13 har lærere ved norske grunnskoler i snitt ansvar for 16,9 elever i en ordinær utdanningssituasjon (UDIR, 2014). Vi tar hensyn til dette når vi vurderer hvor mye tid en lærer kan disponere med hver av sine elever.

Vi forutsetter at lærere ved grunnskolen i stor grad har tilstrekkelige norskkunnskaper til å navigere Salaby, da det foreligger krav om norskopplæring ved videregående skole for å ta lærerutdanning (hddir.no, 2014). Det samme kan trolig ikke forutsettes for barnehageansatte.

**Foresatte**

Barnas foresatte har anledning til veilede barna utenfor skoletiden, og det forventes gjerne at denne gruppen kan opplære barn i databruk, og dermed hjelpe dem med å navigere Salaby. Denne assistansen er spesielt aktuell for barn som ikke er lesedyktige. Det kan ikke regnes som en selvfølge at alle foresatte vil kunne tilby assistanse i bruk av Salaby og det er heller ikke sannsynlig at denne gruppen får noen formell innføring i Salaby (f. eks ved kursing) utover grunleggende informasjon fra skolen på foreldremøter og over epost.

Det antas at foresatte ikke får egne brukerkontoer på Salaby, så de har dermed samme adgangsnivå til den eksisterende løsningen. Vanlige brukere og ikke-innloggede brukere har imidlertid tilgang til informasjonssider som “lærersider” og “kompetansemål”, så foresatte kan finne informasjon her, i den grad det er ønskelig.

Det kan ikke forutsettes at alle foresatte har tilstrekkelige norskkunnskaper eller IKT-kunnskaper til å navigere Salaby.

**Brukergruppene - vurderinger om behov**

**Barn**

Vi regner med at de eldre barna, spesielt de i aldersgruppen “Grunnskole: 5 - 7 trinn”, vil være i stand til å navigere Salaby med stor grad av selvstendighet. De yngste kan ikke forventes å være lesedyktige, så denne gruppen må kunne navigere nettsiden ved hjelp av bilder (evt. former, farger), hvis det forventes at de skal navigere siden uten hjelp av foresatte. Dette er, som beskrevet senere i dette delkapittelet, ønskelig at de skal kunne gjøre.

Vi antar at de yngste vil ha ekstra utbytte av å navigere Salaby på nettbrett.

**Undervisningsansvarlige**

Da vi ikke kan forutsette at samtlige i denne gruppen har gode norskegenskaper (slik beskrevet i introduksjon av undervisningsansvarlige), kan det være aktuelt å tilby lærersidene på ulike språk. Vi vil utrede i hvilken grad kunden ønsker dette og i hvilken grad det lar seg gjennomføre.

Ettersom en lærer ikke kan betjene alle elever til enhver tid (se introduksjon av denne gruppen), er det ønskelig at elever på grunnskole skal kunne benytte Salaby med stor grad av selvstendighet.

**Foresatte**

Ettersom vi ikke kan forutsette at denne gruppen har gode IKT- eller norskkunnskaper, vil støtte for andre språk enn norsk og et intuitivt design regnes som nødvendig funksjonalitet også for foresatte.

Selv om foreldre sannsynligvis forholder seg til færre barn enn lærere, er det rimelig å anta at de har begrenset med tid til å bruke på Salaby. Som er tilfelle med undervisningsansvarlige, er det derfor også fordelaktig for foreldre at barn kan bruke med Salaby uten å behøve kontinuerlig oppfølging.

Vi ønsker også at informasjon om barnets læring på Salaby er lett tilgjengelig for denne gruppen.

**Plattformer**

**Smarttelefon / Nettbrett**

Ifølge gruppens egne vurderinger er det kun lærersidene og kundesidene som er gjort responsive på en god måte. Hovedsiden er kun godt tilrettelagt for PC og Mac. Samtlige av læringsressursene er laget i Flash, noe som begrenser muligheten for å benytte siden via smarttelefon og nettbrett betraktelig.

**Nettlesere**

Mozilla Firefox, Opera og Internet Explorer trekkes frem som aktuell programvare under “nyttig info” på Salabys kundesider (Salaby.no, 2014). Google Chrome og Safari fungerer etter gruppens erfaringer godt per dags dato. I påvente av brukerdata fra Gyldendal, venter vi med å gjøre vurderinger om hvilke nettlesere vi ønsker å prioritere i utviklingen av prosjektet.

**Referanseliste:**

Tilgjengelig fra : [<http://kundesider.salaby.no/Morsmaal-og-spraakstoette>] [Lest 23.10.2014]

Utdanningsdirektoratet. (2013) Tall fra grunnskolens informasjonssystem. Tilgjengelig fra: [http://www.udir.no/Upload/Statistikk/GSI/GSI\_2012\_2013.pdf] [Lest 24. Oktober 2014].

Tilgjengelig fra: [<http://hddid.no/nb/utdanningen/37/opptakskrav-2>] Lest 24.10.2014

Tilgjengelig fra : [http://kundesider.salaby.no/Nyttig-info ] Lest 24.10.2014